##### Могат ли мирските свещеници да бъдат част от Опус Деи?


Мирски свещеници, които вече са на служба в своите епархии, не могат да бъдат част от духовенството на прелатурата, но могат да се присъединят към Свещеническото общество на Светия Кръст – асоциация, която е в неразривно свързана с прелатурата. Тяхното присъединяване към Свещеническото общество на Светия Кръст не засяга положението им в епархията. Те продължават, както и досега, да са част от духовенството на своята епархия, като се подчиняват на своя епископ. Свещениците се ангажират в търсене на светостта при изпълнение на своята свещеническа служба съгласно духа на Опус Деи и по-специално – като живеят в дълбоко единение със своя епископ и останалите свещеници.

